Številka: 6712-8/2023/66

Datum: 13. 8. 2024

Na podlagi prvega odstavka 12. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljnjem besedilu: ZŠpo-1) minister, pristojen za šport, določa programe in področja športa, ki se sofinancirajo v letu 2024, in obseg sredstev, ki se zagotovijo v Proračunu Republike Slovenije za leto 2024 (Uradni list RS, št. 150/22 in 123/23) s

**SPREMEMBO LETNEGA PROGRAMA ŠPORTA**

**V REPUBLIKI SLOVENIJI ZA LETO 2024**

Letni program športa v Republiki Sloveniji za leto 2024 (št. 6712-8/2023/4 z dne 19. 12. 2023 in št. 6712-8/2023/63 z dne 27. 6. 2024) se spremeni kot sledi:

1. **Povečanja sredstev:**
2. V točki »*6.1. ŠPORTNI PROGRAMI*«, se višina sredstev za podtočko: »*6.1.7. Vrhunski šport*« v postavki: »*Priprave in nastopi reprezentanc na mednarodnih večpanožnih športnih tekmovanjih (JR LPŠ)*« spremeni z 1.292.018,41 EUR na 1.692.018,41 EUR.
3. **Znižanje sredstev zaradi neporabe:**
4. V točki »*6.1. ŠPORTNI PROGRAMI*«, se višina sredstev za podtočko: »*6.1.7. Vrhunski šport*« v postavki: *»Nagrade vrhunskim športnikom in trenerjem*« spremeni s 750.000,00 EUR na 350.000,00 EUR.

Upoštevaje spremembe iz točke I. se računsko popravijo tudi vsote in indeksi, in sicer:

* pri postavkah se ustrezno spremeni indeks vrednosti sredstev glede na preteklo leto,
* pri točkah in podtočkah se ustrezno spremenijo seštevki vrednosti in indeksi vrednosti sredstev glede na preteklo leto.

V ostalem delu ostaja Letni program športa za leto 2024 in njegova obrazložitev nespremenjena.

Ministrstvo v 5 dneh po sprejemu sprememb na spletni strani objavi čistopis Letnega programa športa v Republiki Sloveniji za leto 2024 z upoštevanimi spremembami, ki je priloga tega sklepa.

Te spremembe pričnejo veljati z dnem sprejema.

**OBRAZLOŽITEV:**

Na podlagi prvega odstavka 12. člena ZŠpo-1 minister, pristojen za šport, določa programe in področja športa, ki se sofinancirajo v letu 2024, in obseg sredstev, ki se zagotovijo v Proračunu Republike Slovenije za leto 2024 (Uradni list RS, št. 150/22 in 123/23). Skladno s tem je dne 19. 12. 2023 minister, pristojen za šport, določil Letni program športa v Republiki Sloveniji za leto 2024 (v nadaljnjem besedilu: LPŠ 2024) in dne 27. 6. 2024 spremembo LPŠ 2024.

Med izvajanjem LPŠ 2024 so se zaradi objektivno spremenjenih razmer izkazale potrebe po prerazporeditvi sredstev znotraj programa s ciljem, da se zagotovi namenska poraba vseh sredstev LPŠ 2024. S spremembo se sredstva prerazporejajo s postavke, kjer sredstev iz objektivnih razlogov ne bo mogoče v celoti porabiti, na postavko, kjer se je pokazala dodatna potreba po sredstvih in to izhaja iz predpisov, ki ministrstvo zavezujejo k sofinanciranju določene dejavnosti.

Potrebno zvišanje sredstev na postavki je:

* V točki **A) 1.** je predvidena namenitev dodatnih 400.000,00 EUR sredstev za postavko »Priprave in nastopi reprezentanc na mednarodnih večpanožnih športnih tekmovanjih (JR LPŠ)«, v okviru česa se predvideva dodatno sofinanciranje priprav na Olimpijske igre.



Zvišanje sredstev se bo financiralo s prerazporeditvijo oziroma znižanjem sredstev na naslednji postavki, kjer sredstva objektivno ne bodo porabljena do konca proračunskega leta, in sicer:

* v točki **B) 1.** se na postavki: »*Nagrade vrhunskim športnikom in trenerjem*« znižajo namenjena sredstva za 400.000,00 EUR.



Pozitivni mnenji k spremembam Letnega programa športa v Republiki Sloveniji za leto 2024, sta v skladu s prvim odstavkom 12. člena ZŠpo-1, podala Strokovni svet Republike Slovenije za šport na svoji 15. dopisni seji dne 9. 8. 2024 in Olimpijski komite Slovenije - Združenje športnih zvez na 15. dopisni seji IO OKS-ZŠZ dne 9. 8. 2024.

Sprememba je s proračunskega vidika nevtralna in ne predstavlja dodatnih obremenitev za veljavni Proračun Republike Slovenije za leto 2024. Sredstva za financiranje programa so bila dne 26. 6. 2024 ustrezno prerazporejena med proračunskimi postavkami Ministrstva za gospodarstvo, turizem in šport št. 231814, 231817 in 231759. Sredstva na proračunskih postavkah ministrstva ostanejo nespremenjena.

S tem je utemeljena točka I. sprememb LPŠ 2024.

---

Sprejeti LPŠ 2024 vsebuje tabelarni prikaz razporeditve sredstev po posameznih proračunskih postavkah, seštevke po posameznih točkah in podtočkah ter indekse vrednosti namenjenih sredstev glede na preteklo leto. Navedene številke in indekse se tudi ustrezno spremenijo, kar izhaja iz čistopisa z označenimi spremembami.

S tem je utemeljena točka II. sprememb LPŠ 2024.

---

Zaradi možnosti takojšnjega koriščenja sredstev ter v povezavi z zagotovitvijo predpisane dolžnosti financiranja ali sofinanciranja osnovne dejavnosti ali delovanja določenih javnih zavodov na področju športa, je potrebno, da spremembe LPŠ 2024 prično veljati takoj po njihovem sprejemu.

S tem je utemeljena točka III. sprememb LPŠ 2024.

 Matjaž Han

 MINISTER

Priloga:

* čistopis Letnega programa športa v Republiki Sloveniji za leto 2024 z upoštevanimi spremembami